Отмица/19
ПОЈАВА XI
(Код брест долази Милић са неколицином).

МИЛИЋ (даје I момку знак): Шта је?
I МОМАК (њему): Пст! (Из куће чује се кумова здравица).
КУМОВА ЗДРАВИЦА: За сретнога дана, од Бога дара: сретних младића! Што су кум и старојко машили руком нека је светло и честито. Нека Бог да младенцима дуг век и леп живот: да се омразе кад со и хлеб, као сунце и месец! Нека им Бог да оваца и новаца, синова и кћери, среће и напретка; што од Бога желели. Бог им поклонио; што се ми овде сетили и не сетили, Бог се сетио, па младићима подарио све што је добро, а нама да Бог да кумство да тежи као дуњов корен, као винова лоза! - Здрав да си ми стари свате!

ХОР СВАТОВА:

Ком с’ у здравље рујно вино пије,
Све му здраво и весело било!
Од куда му краве доходиле
На ногу му злата доносиле;
А од куд му пчеле долетале 
Одонуд му сунце замрежиле;
По брду му полегла шеница,
А по кући ходила дечица!
Здрав да си ми, који пијеш вино 
А и свима наздравље нам било!

Отмица